ՀՀ պետական եկամուտների կոմիտեի նախագահ Դավիթ Անանյանը, ողջունելով համաժողովի մասնակիցներին, հույս է հայտնել, որ նման ձևաչափով հանդիպումները կլինեն շարունակական և կայուն հիմք կհանդիսանան հետագա համագործակցության համար: «Հայաստանի Հանրապետությունն ակտիվորեն ներգրավված է հարկման բնագավառում միջազգային ինտեգրացիոն գործընթացներում, ինչը հնարավորություն է տալիս հաշվի առնել հարկային հարաբերությունների կարգավորման նպատակով միջազգային հարթությունում ընթացող գործընթացներն ու առկա միտումները: Մասնավորապես, առանց արգելքների կապիտալի հոսքը և մարդկային ռեսուրսների շարժը, էլեկտրոնային առևտրի զարգացումը հանգեցնում են միջազգային մակարդակում հարկերից խուսափելու դեպքերի աճի, ինչը լուրջ մարտահրավեր է հատկապես զարգացող երկրների հարկային համակարգերի համար: Ուստի, այս համատեքստում առավել ևս ընդգծվում է միջազգային հարկային համագործակ¬ցության դերը»,-ընդգծել է ՊԵԿ նախագահը: